text: Forsøgte at kvæle og voldtage
  20 november 2011 kl. 07.31
  Ekskæreste forsøgte både at voldtage og kvæle 17-årig pige i Horsens. Han er nu fængslet i fire uger.
  En 19-årig mand er blevet fængslet i fire uger for, efter at han lørdag morgen forsøgte at voldtage og kvæle sin ekskæreste, der er 17 år. Overgrebet fandt sted i Horsens. Det oplyser Sydøstjyllands Politi.
  - De to havde overnattet sammen, da den 19-årige forsøgte at voldtage pigen, fortæller vagtchef Svend Pedersen og fortsætter:
  - Han tog også kvælertag på hende, og vi skønner, at det var så alvorligt, at han skulle fremstilles i grundlovsforhør.
  